Hümmling

De Hümmling (vun Homelinghen/hömil = lütten Steen), uk Sögeler Geest nannt, is een to 73 m hoge Grundmoränenlandschap (Geest) in’t Emsland in’n Westen vun Neddersassen un vun’t Noorddüütsch Deepland.

 Geografische Lage 
De Hümmling ligg in’n Noorden vun’t Emsland knapp 10 km vun de Eems weg. He is 28 km vun Noorden to’n Süüden un 14 km vun’n Oosten to’n Westen groot. Dat Süüdend ligg bi Stavern. De höögste Stee is den Windbarg nah bi Weerpel tüsken Sögel un Borger. De gröttsen fleten Water mit ehrn Born in’n Hümmling sünt de Ohe un de Noordradde.

Den Hümmling is vundaag politisch in de dree Samtgemeenten Sögel, Noordhümmling un een Deel vun de Samtgemeen Weertle updeelt, de Dörper Neeborger un Wippingen vun de Samtgemeen Dörpen, Löhn vun de Samtgemeen Hässelke un Deelen vun Löningen un Aithe hört uk dorto.

 Geologie und Landschap 
De Hümmling is en Geestlandschap un hett meist sandigen un dröögen Grund. Dor sünt Wald, Heidlandschapen, landweertschapliche Flachen un Dosen (lütte moorige Flachen) to finnen.
Entstahn is de Hümmling dör Gletscher in de vörletzte Iestiet, de Saaleiestiet in’t Pleistozän.

 Geschichte 
De ersten Lüüd sünt al in de Jungsteentiet in’n Hümmling bleven un hefft dor siet disse Tiet leevt. Se hebbt veele Hünebedden baut, de noch vundaag as Sehenswürdigkeiten bekannt sünt.
Uk dat Jagdschlott Clemenswerth bi Sögel is besünners antokieken un was baut in in’n Barock.

Unner’t NS-Regime warrt 1933 dat Konzentratschoonslager Esterwegen in’n Noorden vun’n Hümmling upbaut. Dormaols har et in Börgermoor(vondaoge Ortsdeil von Surwold) uck en Konzentratschoonslager geven. Dor was dat Leid "Die Moorsoldaten" schrievt worn. www.gedenkstaette-esterwegen.de/.

 Hoge Stee 
To de Högel in’n Hümmling un siene nah Ümgebung hört (Hööchte in Meters över de See):

 Windbarg (73 m) – ööstlich vun Weerpel
 Lüütke Sand (72 m) – noordööstlich vun Weerpel
 Sunderbarg (66 m) – süüdlich vun Borger
 Krüüsbarg (51 m) – nöördlich vun Stavern
 Windelbarg (49 m) – noordwestlich vun Borger
 Hohenklinken (43 m) – westlich vun Weerpel
 Buschhööchte (42 m; oder Helkensbarg) – nöördlich vun Loorpe
 Härrnstäer Sand (42 m) – tüsken Loorpe un Spahn-Härrnstäe
 Wohldhööchte (41 m) – westlich vun Sögel
 Galenbarg (40 m) – in Stavern
 Hambarg (ca. 40 m) – tüsken Loahn un Sögel
 Kavenbarg (ca. 40 m) – süüdwestlich vun Loorpe
 Grooten Westerbarg (39 m) – west-noordwestlich vun Sögel
 Groote Düne (34 m) – tüsken Loahn un Sögel
 Wattbarg (34 m) – Up’n Wolde in’n Oortsdeel Borgerwald
 Schlopenbarg (ca. 30 m) – noord-noordwestlich vun Borger
 Groote Düne (30 m) – tüsken Meppen un Stavern

 Fleten Water 
To de fleten Water, de ehr Born in’n Hümmling of nah bi hebbt, hört:

 Loorper Beeke, kummt vun’n Hümmling, fleet vun Süüdoosten in de Ohe.
 Marka, kummt vun’n Hümmling, in’n Oosten vun Bockholte, rechten Bornbeek vun de Sater Eems, de in de Leda mündt
 Mittelradde, hett ehr Born an’n Oostrand vun’n Hümmling, in de Bockholter Dose, nöördlichen Nebenstroom vun de Hase
 Nordradde, hett ehr Born in de Midde vun’n Hümmling, noordööstlichen Nebenstroom vun de Eems
 Ohe, hett ehr Born in’n Middeldeel vun’n Hümmling, geiht na Noorden, linken Bornbeek vun de Sater Eems
 Sater Eems, kummt dör dat Tosamenfleten vun Marka un Ohe in’n Noorden vun Aithe-Neescharrel
 Süüdradde, hett ehr Born in Oosten vun’n Hümmling, nöördlichen Nebenstroom vun de Hase

 Dörper 
To de Öört in und nah bi den Hümmling hört:
 Borger
 Breddenbarg
 Esterwegen
 Loorpe
 Neeborger Rastdörp
 Sögel
Spahn-Härrnstäe
 Stavern Up’n Wolde
 Werpel
 Weerlte, Kernoort in’n Hümmling vun de Dörper Bockholte, Ostenwolde Wieste un Wehm

 Borns 

Kategorie:Geografie
Kategorie:Landkreis Emsland